కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
‘మౌనరాగం’ నవంబర్ 12 ఎపిసోడ్‌ : లక్కీ మీద సీనయ్య కోపం! కథ మళ్లీ మొదటికి..?
బుల్లితెర ప్రేక్షకుల్ని ఎంతగానో ఆకట్టుకుంటున్న ‘మౌనరాగం’ సీరియల్‌ 361 ఎపిసోడ్‌లను పూర్తి చేసుకుని.. నేటికి 362 ఎపిసోడ్‌కి ఎంటర్‌ అయ్యింది. ఈ ఎపిసోడ్‌ హైలైట్స్‌ మీకోసం.
Samayam Telugu | Updated:
Nov 12, 2019, 07:03PM IST
మౌనరాగం నవంబర్ 12
తెలుగు ప్రేక్షకులని ఎంతగానో ఆకట్టుకుంటున్న మౌనరాగం (నవంబర్ 12) ఎపిసోడ్‌ హైలైట్స్‌లో ఏం జరిగిందో మీ సమయంలో మీకోసం.
గత ఎపిసోడ్‌లో ఏం జరిగిందంటే...
సీనయ్య మెకానిక్ షెడ్ జోసఫ్‌ది కావడం, అతడు తన కూతురు చదువుకు దాన్ని అమ్ముకోవాడానికైనా, లేక సీనయ్య దాన్ని కొనుక్కుని 10 లక్షలు ఇవ్వడానికైనా ఒప్పుకోమని జోసఫ్ కోరడం.. అంతా తెలుసుకున్న లక్కీ పుట్టింటికి వెళ్లి.. తల్లి నందినిని ఒప్పించి.. 10 లక్షలు చెక్ రాయించుకుని తీసుకొచ్చింది.(విష్ణు బలవంతంగా అయిష్టంగా సంతకం చేస్తాడు). అయితే లక్కీ పుట్టింటికి వెళ్లిందని తెలియని సీనయ్య, నీలవేణీలు అమ్ముల్ని ‘లక్కీ ఎక్కడుంది?’ అని అడగడంతో కంగారు పడుతుంది అమ్ములు. ఇంతలో లక్కీ వచ్చేస్తుంది.
362 ఎపిసోడ్‌లో హైలైట్స్‌...
లక్కీని చూడ్డంతో అమ్ములు టెన్షన్‌ అంతా తగ్గుతుంది. లక్కీ.. అమ్ములు ముందు నిలబడి.. ‘ఇదిగో వదినా.. 10 లక్షల చెక్‌.. తేవడమైతే తెచ్చాను కానీ.. మావయ్యగారికి ధైర్యంగా ఇవ్వలేకపోయాను.. ప్లీజ్‌ వదినా ఇది నువ్వే మావయ్యగారికి ఇవ్వు’ అంటుంది. వెంటనే అమ్ములు కూల్‌గా.. ‘రేపు నువ్వే ఇవ్వు లక్కీ’ అంటూ సైగ చేస్తుంది.
Read Also: మీరు ‘మౌనరాగం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఇవిగో!
జోసఫ్‌ 10 లక్షల విషయం తెలుసుకోవడానికి వస్తాడు. దాంతో సీనయ్య కూల్‌ ‘ఆ స్థలం నువ్వే తీసుకుని అమ్మేసుకోరా.. ఇప్పటికిప్పుడు 10 లక్షలు ఇవ్వలేను’ అంటాడు. ఇంతలో లక్కీ వచ్చి.. ‘మావయ్యగారూ నేను ఈ ఇంటి మనిషినే అనుకుంటే నేను ఇస్తున్న ఈ చెక్‌ తీసుకోండి’ అని కన్విన్స్‌ చేస్తుంది. అయితే సీనయ్య అందుకు ఒప్పుకోడు.
‘మావయ్యగారూ అప్పుగానే తీసుకోండి’ అనడంతో.. పేపర్‌ పెన్‌ తీసుకొచ్చిన సీనయ్య.. ‘బైరపునేని సీనయ్య అను నేను.. బైరపునేని లక్ష్మీ దేవి దగ్గర 10 లక్షలు అప్పుగా తీసుకుంటాన్నాను’ అంటూ లక్కీ చేతా రాయించి సంతకం పెట్టి.. చక్రీకి ఆ పత్రాలను ఇస్తూ.. ‘భార్యకు సంబంధించిన ప్రతీదీ భర్తకు సంబంధం ఉంటుంది. అందుకే ఇది నీ దగ్గర ఉంచు.. అవసరానికి ఆడుకున్నందుకు కృతజ్ఞతలు’ అంటాడు. అది చక్రీకి కాస్త బాధ కలిగిస్తుంది. ఆ సీన్‌ ప్రేక్షకుల మనసుని కాస్త తడిచేస్తుంది.
జోసఫ్‌కి అ చెక్‌ ఇవ్వడంతో అతడు వెళ్లిపోతాడు. అమ్ములు, నీలవేణి, కాంతమ్మ అంతా సంతోషిస్తారు. తర్వాత చక్రీ మాత్రం.. లక్కీని తిడతాడు. ఈ సంగటనతో నా తండ్రిని మరింత దూరం చేశావు అంటూ తన బాధని చెప్పుకుంటాడు. అయితే విష్ణు.. బ్యాక్‌ మేనేజర్‌కి ఫోన్‌ చేసి.. (లక్కీకి ఇచ్చిన 10 లక్షల చెక్కుకు సంబంధించిన విషయం) చెక్‌ చెల్లకుండా చేయాలని చెబుతాడు.
కమింగ్‌ అప్‌లో..
సీనయ్య ఆవేశంగా వచ్చి కాలితో బిందెను గట్టిగా తన్నుతాడు. లక్కీతో సహా అంతా షాక్‌ అవుతారు. ‘ఈ ఇంట్లో వాళ్లని నమ్ముకుంటే ఇలాగే జరుగుతుంది’ అంటూ గట్టిగా అరుస్తాడు. ‘జోసఫ్‌ అన్నయ్యకు ఇచ్చిన చెక్‌ మీ దగ్గర ఉందేంటండీ’ అని అడుగుతుంది నీలవేణి. ‘ఆ విష్ణుగాడు 10 లక్షలు ఇచ్చింది నాకు సాయం చేయడానికి కాదు నన్ను అవమానించడానికి. బ్యాక్‌లో ఈ చెక్‌ చెల్లదని చెప్పారు’ అంటాడు సీనయ్య. లక్కీ షాక్‌లో ఉండిపోతుంది. మొత్తానికి విష్ణు అనుకున్నది చేశాడు. ఈ కథ మళ్లీ మొదటికి వచ్చింది. లక్కీ, చక్రీ దూరం అయితే నందిని, సీనయ్యల కుటుంబం కూడా దూరమైపోతుంది. మరిన్ని వివరాలు తరువాయి భాగంలో చూద్దాం. మౌనరాగం కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.